Pekin—2022. Komiljon To‘xtayev gigant slalom bahslarida top-30 likdan joy oldi

Pekin—2022 qishki Olimpiadasining 9-kunida tog‘ chang‘isi bo‘yicha gigant slalom musobaqasi bo‘lib o‘tdi.

Unda Olimpiadada O‘zbekiston nomidan qatnashayotgan yagona sportchi — Komiljon To‘xtayev ishtirok etdi.  Birinchi startdan so‘ng 35-natijani qayd etgan To‘xtayev yakunda 29-pog‘onani band etdi.
G‘oliblik shveysariyalik Marko Odermattga nasib etdi. Sloveniya sharafini himoya qilgan Jan Kranets ikkinchi o‘rinni band qilgan bo‘lsa, Fransiya vakili Matyo Fevr kuchli uchlikka yakun yasadi.
Tog‘ chang‘isi. Gigant slalom, erkaklar
1. Marko Odermatt (Shveysariya)
2. Jan Kranets (Sloveniya)
3. Matyo Fevr (Fransiya)
...
29. Komiljon To‘xtayev (O‘zbekiston).
Endi Komiljon To‘xtayev 16-fevral kuni slalom dasturida ishtirok etadi.